
ДО

ОБЩИНСКИ СЪВЕТ ЗЛАТОГРАД

ДОКЛАДНА ЗАПИСКА
От Мирослав Янчев – Кмет на Община Златоград

Относно: Необходимост от закупуване на специализиран автомобил за дейност „Обредни домове и зали”
УВАЖЕМИ  ГОСПОЖИ И ГОСПОДА,



Община Златоград разполага с един специализиран автомобил за тъжни ритуали, който се използва вече над 15 години.

Автомобилът е амортизиран, изисква постоянна техническа поддръжка.

От началото на годината са извършени 60 погребения на Гробищния парк в гр. Златоград и във всички случаи се използва специализирания автомобил за превоз на покойници, с единични изключения. Не са редки случаите, когато автомобилът пътува и до други градове в България, за да превози тленни останки на починали хора.

Във връзка с обезпечаване на тази дейност предлагам да се закупи автомобил, втора употреба, който може да бъде приспособен да изпълнява функциите си качествено и навременно. Автомобилът ще се оборудва в съответствие с хигиенните изисквания, а за дезинфекцията ще има подходяща почистваща повърхност на пода и намиращите се в него материали и съоръжения.
Автомобилът следва да поддържа и определена температура или да има възможност в него да се постави мобилна хладилна камера за временно съхранение на покойници.
Необходимо е да се осигурят финансови средства за закупуването на специализиран автомобил за превоз на покойници в настоящия бюджет, за 2024 г., в размер на 36 000 лв. 

                                                                   РЕШЕНИЕ:

На основание чл.21, ал.1, т.6 от Закона за местното самоуправление и местната администрация, чл.124, ал.2 и ал.3 от Закона за публични финанси и чл.36, ал.2 и ал.3 от Наредба № 23 на Общински съвет Златоград за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на бюджета на Община Златоград, Общински съвет Златоград
РЕШИ:

1. Одобрява промяна в Програмата за капиталовите разходи за 2024 г. на Община Златоград, като включва обект „Закупуване на специален автомобил за траурни дейности“.

2. Възлага на Кмета на Община Златоград да отрази горепосочените промени в Програмата за капиталовите разходи за 2024 г. на Община Златоград и по бюджета на Община Златоград за 2024 г.

С уважение,

                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

